Diari Oficial de la Generalitat Valenciana


Sumari del DOGV 4553, del 28-07-2003 (2003/8831)

DECRET 138/2003, de 25 de juliol, del Consell de la Generalitat, pel qual s'acumulen les funcions del director de l'Agència Valenciana de Cooperació per al Desenvolupament en la directora general de Cooperació al Desenvolupament i Relacions Externes, de la Conselleria de Presidència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4553

Data del DOGV
:   28-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8831


Data del document
:   25-07-2003

Organisme emissor
:   Conselleria de Presidència

Tipus de document
:   Decret

Descriptors 

:   * administració regional
    * ajuda al desenvolupament
    * delegació de poders
    * competència administrativa

DECRET 138/2003, de 25 de juliol, del Consell de la Generalitat, pel qual s'acumulen les funcions del director de l'Agència Valenciana de Cooperació per al Desenvolupament en la directora general de Cooperació al Desenvolupament i Relacions Externes, de la Conselleria de Presidència. [2003/X8831]
  
La Llei 11/2002, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, va crear l'Agència Valenciana de Cooperació per al Desenvolupament.
  
El Decret 81/2003, de 27 de juny, del Consell de la Generalitat, ha establert l'estructura orgànica bàsica de les conselleries de l'administració de la Generalitat.
  
D'acord amb el que disposa el precepte esmentat, el Decret 111/2003, d'11 de juliol, del Consell de la Generalitat, va aprovar el Reglament Orgànic i Funcional de la Conselleria de Presidència, de la que depèn la Direcció General de Cooperació al Desenvolupament i Relacions Externes.
  
En el moment actual, mentre s'ultimen les mesures contemplades en la disposició final tercera de la Llei 11/2002, de 23 de desembre, adés esmentada, i en la disposició transitòria tercera de la Llei 12/2002, de 27 de desembre, de Pressupostos de la Generalitat per a l'exercici 2003, es considera oportú d'adoptar les mesures de caràcter organitzatiu necessàries per poder dur a terme l'execució dels programes en matèria de cooperació al desenvolupament.
  
Així doncs, en virtut de tot allò exposat i de conformitat amb el que estableix l'article 17 de la Llei de Règim Jurídic de les Administracions Públiques i del Procediment Administratiu Comú, en relació amb l'article 77 de la indicada Llei 11/2002, de 23 de desembre, a proposta del conseller de Presidència, en l'exercici de la facultat delegada en l'article 1.1 del Decret 11/2003, de 14 de juliol, del president de la Generalitat (DOGV núm. 4.546, de 17 de juliol), i amb la deliberació prèvia del Consell de la Generalitat, en la reunió del dia 25 de juliol de 2003,
  
DECRETE
  
Assignar temporalment les funcions legalment atribuïdes al director de l'Agència Valenciana de Cooperació per al Desenvolupament a la directora general de Cooperació al Desenvolupament i Relacions Externes, de la Conselleria de Presidència.
  
València, 25 de juliol de 2003
  
El president de la Generalitat,
  
FRANCISCO CAMPS ORTIZ
  
El conseller de Presidència,